  Анжелика Тихонова корреспондент 12-тӥ куартолэзе Ижкарын 6 сюрс 589 пиналъёс нылпи садъёсы мынӥзы. Соос понна 186 дышетон ужъюртъёсын 461 группаос усьтӥзы. Со сярысь элькун шоркарлэн тӧроез Олег Бекмеметьев «ВКонтакте» мерлыко вотэсысь бамаз ивортӥз. Таяз арняе Ижкарысь нылпи садъёс дежурной группаос режимын ужало на. Озьы ке но, вань нылпиосты, кудъёсызлэн анай-атайёссы ужало, кутӥськом Олег Бекмеметьев, Ижкарлэн тӧроезКулэлыкъя нылпи садъёс ватсаса группаос усьтыны дасесь – сюбегатонъёслэсь калленэн куштӥськемъя тросгес но тросгес предприятиос выльысь усьтӥсько, нош анай-атайёс ужаны пото. Анай-атайёс пиналъёссэс нылпи садъёсы сюбегатонъёстэк вайылыны быгатозы, эмъюртъёсысь справкаос кулэ уз луэ. Лыктӥсь пиналъёсты эскерон понна нылпи садъёсын эмчиос дежурство нуозы.  Тодэ вайытом, Россилэн азьмуртэз нылпиосын семьяослы ватсаса юрттэт сётон сярысь вераз. Тегъёс: Ижкар нылпиос Удмуртия коронавирус дӥськут ОлегБекмеметьев  